అమెరికాను తక్కువ అంచనా వేయొద్దుకిమ్ జోంగ్-ఉన్కు ట్రంప్ హెచ్చరికఈ మాటలతో అణుముప్పు: ఉ.కొరియాభూతల దాడి తప్పనిసరి: పెంటగాన్యకోటా ఎయిర్బేస్ (జపాన్), నవంబరు 5: కొరియా ద్వీపకల్పంలో ఉద్రిక్తతలు మళ్లీ పెచ్చరిల్లుతున్నాయి. ఏ నియంతా అమెరికాను తక్కువ అంచనా వేయరాదని అమెరికా అధ్యక్షుడు డొనాల్డ్ ట్రంప్ ఉత్తరకొరియా పాలకుడు కిమ్ జోంగ్-ఉన్ను పరోక్షంగా హెచ్చరించారు. ఉత్తరకొరియా సంక్షోభంపై సంబంధిత దేశాలతో చర్చించేందుకు భార్యతో కలిసి జపాన్ చేరుకున్న ఆయన.. ఆదివారం యకోటా ఎయిర్బే్సలో అమెరికా సైన్యాన్ని ఉద్దేశించి ప్రసంగించారు. తమ మిలిటరీ జాకెట్ వేసుకున్నారు. ‘ఎవరూ.. ఏ నియంతా.. ఏ ప్రభుత్వమూ.. ఏ దేశమూ అమెరికా సంకల్పాన్ని తక్కువ అంచనా వేయకూడదు. అలా తక్కువ అంచనా వేసినవాళ్లు దెబ్బతిన్నారా.. లేదా? మనం ఎవరికీ లొంగం. ఎవరికీ భయపడం. మన ప్రజలు, స్వేచ్ఛ, మన గొప్ప జాతీయ పతాకం రక్షణలో వెనుదీయం’ అని తేల్చిచెప్పారు. అంతకుముందు ఎయిర్ఫోన్స్ వన్లో విలేకరులతో మాట్లాడుతూ ఉత్తరకొరియా అమెరికాకే గాక యావత్ ప్రపంచానికే ముప్పన్నారు. అయితే ఆ దేశ ప్రజలు కష్టజీవులని, వారంటే తనకెంతో గౌరవమని అన్నారు. ట్రంప్ హెచ్చరికపై ఉత్తర కొరియా మండిపడింది. తన నిర్లక్ష్యపు మాటలతో అమెరికాకు అణు ప్రమాదం తెచ్చిపెడుతున్నారని ఉత్తర కొరియా అధికార పత్రిక రొడాంగ్ సిన్మున్ పేర్కొంది. జపాన్ పర్యటన తర్వాత ట్రంప్ మంగళ, బుధవారాల్లో దక్షిణ కొరియాలో పర్యటిస్తారు. అనంతరం వియత్నాం, చైనా, ఫిలిప్పైన్స్లకూ వెళ్తారు. ఉత్తర కొరియాను రెచ్చగొట్టే విధంగా ట్రంప్ వ్యాఖ్యలను నిరసిస్తూ వందల మంది దక్షిణ కొరియన్లు ఆదివారం సియోల్లో ర్యాలీ నిర్వహించారు. ఇంకోవైపు.. ఉత్తరకొరియాతో యుద్ధం అనివార్యమైతే ఆ దేశం రసాయన, జీవాయుధాలను ప్రయోగించవచ్చని అమెరికా రక్షణ కార్యాలయం పెంటగాన్ హెచ్చరించింది. ఆ దేశ అణ్వస్త్రాలు ఎక్కడున్నాయో పసిగట్టి.. స్వాధీనం చేసుకోవడానికి భూతల దాడి చేసి ఆక్రమించుకోవడం తప్పనిసరని స్పష్టం చేసింది. కాగా.. ఉత్తరకొరియా సంక్షోభ పరిష్కారానికి జరుగుతున్న దౌత్య ప్రయత్నాలను దెబ్బతీసే విధంగా ట్రంప్ రెచ్చగొట్టే ప్రకటనలు చేయొద్దని 15 మంది అమెరికన్ చట్టసభల సభ్యులు సంయుక్తంగా ప్రకటన విడుదల చేశారు.
americanu takkuva anchana veyoddukim jong-unku trump heccharikaee maatalatho anumuppu: u.koriyaabhootala daadi tappanisari: pentaganyakota airbace (japan), navambaru 5: koria dweepakalpamlo udriktatalu malli peccharillutunnaayi. e niyantaa americanu takkuva anchana veyaraadani america adhyakshudu donald trump uttarakoriya palakudu kim jong-unnu parokshamgaa heccharinchaaru. uttarakoriya sankshobhampai sambandhita deshaalatho charchinchenduku bhaaryatho kalisi japan cherukunna aayana.. aadivaaram yakota airbaselo america sainyaanni uddesinchi prasanginchaaru. tama military jacket vesukunnaru. ‘evaruu.. e niyantaa.. e prabhutvamuu.. e deshamuu america sankalpaanni takkuva anchana veyakudadu. alaa takkuva anchana vesinavaallu debbatinnara.. leda? manam evariki longam. evariki bhayapadam. mana prajalu, swechha, mana goppa jaateeya pataakam rakshanalo venudeeyam’ ani telchicheppaaru. antakumundu airfones vanlo vilekarulatho maatlaadutuu uttarakoriya americacake gaaka yavat prapanchaanike muppannaru. ayithe aa desha prajalu kashtajeevulani, varante tanakentho gowravamani annaru. trump hecharikapai uttara koria mandipadindi. tana nirlakshyapu maatalatho americaku anhu pramaadam tecchipedutunnaarani uttara koria adhikara patrika rodang sinmun perkondi. japan paryatana tarvaata trump mangala, budhavaaraallo dakshina koriyaalo paryatistaaru. anantaram viyatnam, chaina, philippynslaku veltaaru. uttara korianu rechagotte vidhamgaa trump vyaakhyalanu nirasistuu vandala mandi dakshina koriyanlu aadivaaram siollo ralli nirvahinchaaru. inkovaipu.. uttarakoriyaato yuddham anivaaryamaithe aa desham rasayana, jeevaayudhaalanu prayoginchavacchani america rakshana kaaryaalayam pentagan heccharinchindi. aa desha anvastraalu ekkadunnayo pasigatti.. swaadheenam chesukovadaniki bhootala daadi chesi aakraminchukovadam tappanisarani spashtam chesindi. kaga.. uttarakoriya sankshobha parishkaaraaniki jarugutunna dautya prayatnaalanu debbatise vidhamgaa trump rechagotte prakatanalu cheyoddani 15 mandi american chattasabhala sabhyulu samyuktamgaa prakatana vidudala chesaru.